stanford-oval/wikipedia huggingface dataset:
Oleksandr Dymytrenko
Ammattilaisura

Dymytrenko aloitti ammattilaisuransa vuonna 2001 tehtyään sopimuksen hampurilaisen Klaus-Peter Kohlin Universum-tallin kanssa. Ensimmäisessä ammattilaisottelussaan saman vuoden joulukuussa hän voitti Marcus Johnsonin neljännen erän teknisellä tyrmäyksellä.
Vuonna 2004 Dymytrenko voitti kahdeksaneräisessä kamppailussa Ross Purittyn, jolle hänen maanmiehensä Volodymyr Klytško oli kärsinyt ammattilaisuransa ensimmäisen tappion. Maaliskuussa 2005 Dymytrenko pääsi iskemään IBF-ammattilaisliiton juniorien MM-tittelistä. Chris Kovalia vastaan käydyssä ottelussa hän otti kakkoserässä lukua, mutta voitti kymmeneräisen kamppailun kuitenkin kaikin tuomariäänin. Saman vuoden heinäkuussa hän voitti Andreas Sidonin toisen erän teknisellä tyrmäyksellä WBO- ja IBF-liittojen intercontinental-titteliottelussa.
Vuonna 2006 Dymytrenko voitti uudelleen WBO-liiton intercontinental-mestaruudeen Fernely Feliziä vastaan ja puolusti titteliään samana vuonna toisen erän teknisellä tyrmäyksellä Chad Van Sickleä, ensimmäisen erän tyrmäyksellä Gonzalo Omar Basilea ja pistevoitolla Billy Zumbrunia vastaan. Vuonna 2007 Dymytrenko voitti intercontinental-otteluissa Malcolm Tannin (TKO 5) jaTimo Hoffmannin (TKO 12). Vuonna 2008 hän voitti Derric Rossyn viidennen erän teknisellä tyrmäyksellä sekä Luan Krasniqin kolmannen erän tyrmäyksellä oltuaan ottelun alun alakynnessä.
Heinäkuussa 2009 Dymytrenko otteli Eddie Chambersia vastaan pääsystä WBO-liiton maailmanmestaruusotteluun ja oli koko ottelun pahasti ottavana osapuolena, mutta hävisi tuomarien pisteissä vain niukasti enemmistötuomiolla.
Seuraavan kerran Dymytrenkon on määrä kohdata Krasniqi uudemman kerran, mutta ottelua on toistuvasti siirretty eikä päivämäärää ole julkistettu.
Paul Dobbs

Paul Dobbs (1970 – 10. kesäkuuta 2010) oli Onewherosta Waikatoista kotoisin ollut uusiseelantilainen kilpamoottoripyöräilijä. Hän kuoli Mansaaren TT-ajoissa.
Dobbs kuoli Ballagareyn osuudella osallistuessaan Supersport-luokassa neljän kierroksen kilpailuun. Aiemmin viikolla ajetulla osuudella hän oli ollut 22. Dobbs ajoi Mansaaren TT-ajoissa ensimmäisen kerran vuonna 1999, ja hänen paras sijoituksensa oli vuonna 2000, jolloin hän sijoittui kuudenneksi 400-kuutioisten kevytluokassa.
Dobbs ajoi Yamahalla ja Suzukilla.
Operaatio Vihreä (1938)

Ribbentrop, Chamberlain ja Hitler neuvottelemassa Münchenin sopimuksesta joka teki operaation tarpeettomaksi.
Fall Grün eli tapaus Vihreä tai operaatio Vihreä oli Saksan suunnitelma väkivaltaisesta tunkeutumisesta Tšekkoslovakiaan vuonna 1938. Ensimmäinen luonnos suunnitelmasta tehtiin loppuvuodesta 1937, ja uusia versioita tehtiin sotilaallisen tilanteen ja vaatimusten muuttuessa. Lopullinen versio määritti toteuttamisajankohdaksi 28. syyskuuta 1938, mutta Ranska ja Yhdistynyt kuningaskunta, jotka olivat haluttomia ajautua sotaan Tšekkoslovakiaa tukiessaan, tahtoivat ratkaista tilanteen poliittisesti hinnalla millä hyvänsä. Kun maat hyväksyivät Münchenin sopimuksen 30. syyskuuta 1938, Saksa sai miehittää Tšekkoslovakiaan kuuluneet Sudeettialueet ja liittää ne itseensä. Samalla suunnitelma aseellisesta hyökkäyksestä menetti merkityksensä ja se jäi toteuttamatta. Sodanjulistuksia ei annettu tapahtumien aikana miltään taholta.
Koska suurin osa Tšekkoslovakian Saksan vastaisista puolustusasemista sijaitsi Sudeettialueella, oli saksalaisten helppo liittää loputkin maasta alueeseensa 15. maaliskuuta 1939. Tämä koodinimellä Unternehmen Südost eli operaatio Kaakko kohtasi vain vähäistä vastarintaa. Slovakialle myönnettiin nimellinen itsenäisyys ja valtaan nostettiin Jozef Tiso.
Oona Sevenius

Oona Sevenius (s. 28. huhtikuuta 2004) on suomalainen jalkapalloilija, joka edustaa Italian pääsarjassa pelaavaa Comoa lainalla saman sarjan AC Milanista. Sevenius on pelipaikaltaan hyökkääjä.
Ura > Seurajoukkueet

Juniorisarjoissa Sevenius edusti Rajamäen Kehitystä ja Nurmijärven Jalkapalloseuraa, joista jälkimmäisessä hän pelasi Naisten Kakkosessa kausina 2018–2019. Hän oli vuonna 2018 Laura Kalmari -turnauksessa eli C15-tyttöjen SM-lopputurnauksessa kahdeksalla maalillaan paras maalintekijä yhdessä kahden muun pelaajan kanssa.
Sevenius on edustanut Kansallisessa liigassa PK-35 Vantaata kausina 2020 ja 2021 sekä Helsingin Jalkapalloklubia kaudella 2022. Hän pelasi ensimmäisellä liigakaudellaan 16 ottelua ja teki niissä kolme maalia. Toisella kaudellaan hän teki 22 liigaottelussa 13 maalia. Kaudella 2022 hän pelasi SM-hopeaa saavuttaneessa HJK:ssa 23 liigaottelua ja teki niissä 16 maalia, millä hän oli joukkueensa paras ja koko liigan kolmanneksi paras maalintekijä.
Tammikuussa 2023 Sevenius siirtyi Italian korkeimmalla sarjatasolla Serie A:ssa pelaavaan AC Milaniin. Hän debytoi edustusjoukkueessa 18-vuotiaana 26. helmikuuta 2023 tullessaan vaihdosta kentälle Comoa vastaan pelatussa ottelussa. Hän pääsi kevään aikana kentälle kahdessa liigaottelussa ja siirtyi heinäkuussa 2023 lainasopimuksella Comoon.
Ura > Maajoukkueet

Sevenius on pelannut Suomen nuorisomaajoukkueissa. Elokuussa 2019 hän teki ottelun ainoan maalin, kun Suomen alle 17-vuotiaiden maajoukkue voitti Tanskan 1–0. Lokakuussa 2019 hän teki alle 16-vuotiaiden maaottelussa Ruotsia vastaan kolme maalia Suomen voittaessa 4–1. Myöhemmin samassa kuussa pelatussa alle 17-vuotiaiden EM-karsintaturnauksessa hän teki kaksi maalia Viroa vastaan Suomen voittaessa 5–1.
Sevenius pelasi naisten maajoukkueessa ensimmäisen kerran heinäkuussa 2023 Islantia vastaan. Hän on pelannut 22. helmikuuta 2024 mennessä kahdeksan naisten maaottelua ja tehnyt niissä neljä maalia. Sevenius teki ensimmäisen maaottelumaalinsa marraskuussa 2023 Kansojen liigan ottelussa Romaniaa vastaan. Helmikuussa 2024 hän teki Espanjassa pelatussa maaottelussa Filippiinejä vastaan kolme maalia.
Oona Sormunen

Oona Anniina Sormunen (s. 2. elokuuta 1989 Kitee) on suomalainen entinen keihäänheittäjä. Hän edusti Tohmajärven Urheilijoita ja häntä valmensi Seppo Räty.
Hengelon alle 20-vuotiaiden EM-kilpailuissa 2007 ja Kaunasin alle 23-vuotiaiden EM-kilpailuissa 2009 Sormunen sijoittui 12:nneksi. Bydgoszczin alle 20-vuotiaiden MM-kilpailuissa 2008 hän karsiutui loppukilpailusta. Ostravan alle 23-vuotiaiden EM-kilpailuissa 2011 hän sijoittui kolmanneksi.
Sormunen on osallistunut EM-kilpailuihin Barcelonassa 2010, Helsingissä 2012 ja Zürichissä 2014. Hän karsiutui kaikissa loppukilpailusta. Hän voitti Euroopan joukkuemestaruuskilpailujen ykkösliigan kilpailun Dublinissa 2013.
Kalevan kisoissa Sormunen voitti SM-kultaa viidesti vuosina 2011, 2012,  2013, 2014 ja 2015, hopeaa 2010 ja 2017 sekä pronssia 2009 ja 2016. Hän heitti ennätyksensä 60,56 m Kuortaneen Eliittikisoissa 3. elokuuta 2013.
Tammikuussa 2018 Sormunen kertoi päättäneensä urheilu-uransa. Hän aloitti syksyllä 2017 neljä vuotta kestävät talotekniikan opinnot Karelia-ammattikorkeakoulussa Joensuussa. Syksyllä 2018 Sormunen aloitti harrastamaan amerikkalaista jalkapalloa Joensuun She-Wolves -joukkueessa.
Parhaat tulokset

60,56 (1) Kuortane 3.8.2013
59,51 (2) Tampere 25.8.2013
59,14 (1) Lahti 25.8.2012
58,95 (2) Lahti 9.6.2017
58,94 (1) Joensuu 9.6.2013
58,86 (1) Lahti 14.7.2016
58,81 (3) Joensuu 23.7.2015
58,72 (1q-22) Ostrava CZE 14.7.2011
58,54 (3-22) Ostrava CZE 16.7.2011
58,43 (3) Kuortane 13.7.2014
Kausien parhaat heitot

2003 33,45 Outokumpu 15.7.
2004 42,68 Outokumpu 14.7.
2005 50,66 Savonlinna 2.9.
2006 53,29 Vammala 10.9.
2007 54,66 Leppävirta 27.5.
2008 54,23 Joensuu 16.7.
2009 57,68 Saarijärvi 20.6.
2010 57,50 Joensuu 30.5.
2011 58,72 Ostrava CZE 14.7.
2012 59,14 Lahti 25.8.
2013 60,56 Kuortane 3.8.
2014 58,43 Kuortane 13.7.
2015 58,81 Joensuu 23.7.
2016 58,86 Lahti 14.7.
2017 58,95 Lahti 9.6.
Olympia (laskettelurinne)

| Olympia Störtloppet |
| --- | --- |
Paikkakunta::  Åre, Ruotsi
Talviurheilukeskus:: SkiStar Åre
Vuori:: Åreskutan
Rinneluokitus:: Musta
Yläasema:: 1 274 m
Ala-asema:: 389 m
Korkeusero:: 885 m
Stadion:: Sveriges alpina nationalarena
Hissi
Hissi:: VM8:an, Gondolen
Tyyppi:: 8-hengen tuolihissi, Gondolihissi
Kapasiteetti:: 3 400 henkilöä/h, 2 400 henkilöä/h
Ala-asema:: 389 m
Väliasema:: 843 m–827 m
Yläasema:: 1 274 m
Miehet
Syöksylasku
Lähtö:: 1 267 m
Maali:: 396 m
Korkeusero:: 871 m
Pituus:: 3 122 m
Maksimijyrkkyys:: 69 %
Minimijyrkkyys:: 7 %
Keskijyrkkyys:: 27,9 %
MM-kilpailut:: 7.3.1954, 11.2.2007, 9.2.2019
1. MC-kilpailu:: 21.2.1986
Super-G
Lähtö:: 1 033 m
Maali:: 396 m
Korkeusero:: 637 m
Pituus:: 2 172 m
Maksimijyrkkyys:: 69 %
Minimijyrkkyys:: 10 %
Keskijyrkkyys:: 29,3 %
MM-kilpailut:: 6.2.2007, 6.2.2019
1. MC-kilpailu:: 26.3.1993
Suurpujottelu
Lähtö:: 812 m
Maali:: 396 m
Korkeusero:: 416 m
Pituus:: 1 308 m
Maksimijyrkkyys:: 69 %
Minimijyrkkyys:: 13 %
Keskijyrkkyys:: 31,8 %
MM-kilpailut:: 3.3.1954, 14.2.2007, 15.2.2019
1. MC-kilpailu:: 8.2.1969
Pujottelu
Lähtö:: 615 m
Maali:: 396 m
Korkeusero:: 219 m
Pituus:: 740 m
Maksimijyrkkyys:: 48 %
Minimijyrkkyys:: 19 %
Keskijyrkkyys:: 29,6 %
MM-kilpailut:: 28.2.1954, 17.2.2007, 17.2.2019
1. MC-kilpailu:: 9.2.1969
Joukkueparipujottelu
Lähtö:: 478 m
Maali:: 396 m
Korkeusero:: 82 m
Pituus:: 478 m
Keskijyrkkyys:: 17,2 %
MM-kilpailu:: 12.2.2019
1. MC-kilpailu:: 16.3.2018
Olympia eli Störtloppet on laskettelurinne SkiStar Åren talviurheilukeskuksessa Åressa Ruotsissa.
Olympia-rinteen erikoisuus on sen loppujyrkänne, jota ennen olevan tasanteen alla on vuonna 2005 rakennettu Eurooppatie 14:n 130 metriä pitkä tunneli, joka korvasi aiemman 30 metrisen sillan.
Olympia tunnetaan alppihiihdon maailmancupin ja maailmanmestaruuskilpailujen isäntäpaikkana. Rinteellä on kilpailtu miesten maailmanmestaruuksista vuosina 1954, 2007 ja 2019, naisten kilpailut on käyty viereisillä WM-Strecke ja Gästrappet rinteillä.
Reitti

Syöksylaskun lähtö sijaitsee 1 267 metriä merenpinnan yläpuolella lähellä Gondolen-gondolihissin yläasemaa ja super-g:n lähtöpaikka alempana 1 034 metriä merenpinnan yläpuolella.
Olympia alkaa pitkällä mutkittelevalla kapeahkolla liukuosuudella. Liukuosuudella sijaitsevat Gropen (Kuiluun), Bäckfallet (Puro pudotus), Lillbranten (Pikkujyrkänne) ja Myren (Suo).
Liukuosuus päättyy ulospäin kaltevaan oikealle jyrkästi kääntyvään mutkaan Olympiaflyget (Olympialento), jonka jälkeen on suurpujottelun lähtöpaikka. Suurpujottelu alkaa suoraan Stövelbranten (Lähtöjyrkänne) -jyrkänteellä, kun syöksyrinne tulee siihen jyrkästi vasemmalle kääntyvän mutkan jälkeen. Stövelbranten loppuu tiukkaan ulospäin kaltevaan vasen-oikea S-mutkaan. S-mutkan jälkeen tulee Bringsbranten-jyrkänne, jyrkänteen jälkeen tulee Russisprung (Russihyppy) ja Varggropen (Susikuoppa). Varggropenin jälkeen sijaitsee pujottelun lähtöpaikka.
Varggropenia seuraa Kanonröret (Tykinputki), joka on muodoltaan puoliympyrämäinen. Sen jälkeen tulee hyppy Galgbacken-jyrkänteelle. Sitä seuraa laajat S-mutkat ennen Målhoppetia (Maalihyppy).
Målhoppetin jälkeen tulee lyhyt loppujyrkänne Målbranten ennen maalia, joka sijaitsee 396 metriä merenpinnan yläpuolella Åren taajamassa.
Lundsrappet

| Lundsrappet |
| --- | --- |
Paikkakunta::  Åre, Ruotsi
Talviurheilukeskus:: SkiStar Åre
Vuori:: Åreskutan
Rinneluokitus:: Musta
Yläasema:: 843 m
Ala-asema:: 389 m
Korkeusero:: 454 m
Hissi:: VM8:an
Stadion:: Sveriges alpina nationalarena
Naiset
Suurpujottelu
Lähtö:: 796 m
Maali:: 396 m
Korkeusero:: 400 m
Pituus:: 1 308 m
Maksimijyrkkyys:: 69 %
Minimijyrkkyys:: 13 %
Keskijyrkkyys:: 30,6 %
1. MC-kilpailu:: 22.2.2004
Pujottelu
Lähtö:: 586 m
Maali:: 396 m
Korkeusero:: 190 m
Pituus:: 624 m
Keskijyrkkyys:: 30,4 %
1. MC-kilpailu:: 3.2.2002
Lundsrappet sijaitsee Olympia-rinteen vieressä ja rinteet yhtyvät lopputasanteella. Lundsrappetissa on järjestetty alppihiihdon maailmacupin naisten tekniikkalajiosakilpailuja sekä joulukuussa 2014 Val d’Isèresta siirretyt miesten tekniikkalajiosakilpailut.
Operaatio Valkyyria

Operaatio Valkyyria (saks. Operation Walküre, engl. Operation Valkyrie) viittaa muun muassa seuraaviin:
Heinäkuun 20. päivän salaliitto, Hitleriä vastaan tehty attentaatti
Operaatio Valkyrie, yhdysvaltalainen elokuva vuodelta 2008
Operaatio Valkyrie, saksalainen elokuva vuodelta 2004
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Operaatio Valkyyria”, voi hakea sivunnimihaulla, laajalla sivunnimihaulla tai tekstihaulla.
Parhalahti

Parhalahti on Pyhäjoen kunnassa sijaitseva kylä. Se sijaitsee noin viiden kilometrin päässä kunnan keskustasta valtatietä 8 pohjoiseen päin. Kylässä asuu asukkaita noin 400. Kylän keskellä sijaitsee Parhalahden koulu, jossa opiskelee 39 oppilasta (2008–2009). Kylän läpi virtaa Liminkaoja, johon nousee myös harjusta. Parhalahden kalasataman lintutorni on menestynyt hyvin vuosittaisessa valtakunnallisessa Tornien taisto -muuttolaskennassa.
Aiheesta muualla

Parhalahden koulun kotisivut
Hanhikivi
Pyhäjoen kylät
Etelänkylä
Kirkonkylä
Keskikylä
Limingoja
Parhalahti
Pirttikoski
Pohjankylä
Viirre
Yppäri
Pari-ui yeonin

| Pari-ui yeonin> 파리의 연인 |
| --- | --- |
Tyyli:  draama
Kestoaika:  60 min
Pääosissa:   Kim Jung-eun  Park Shin-yang  Lee Dong-gun 
Alkuperämaa:   Korean tasavalta
Alkuperäiskieli:  korea
Verkko:   SBS
Esitetty:  12. kesäkuuta 2004 – 15. elokuuta 2004
Jaksoja:  20
Aiheesta muualla
Virallinen sivusto
IMDb
Pari-ui yeonin (kor. 파리의 연인, engl. Lovers in Paris) on televisioyhtiö SBS:n esittämä eteläkorealainen TV-sarja. Sen päärooleissa ovat Kim Jung-eun, Park Shin-yang ja Lee Dong-gun.
Aiheesta muualla

Viralliset kotisivut
Pauillac

Château Pichon-Longueville
Pauillac on kunta Gironden departementissa Akvitanian hallintoalueella Ranskassa. Kunnassa oli vuoden 1999 väestönlaskennassa 5 175 asukasta. Pauillacin pinta-ala on 23 neliökilometriä.
Pauillacissa on lukuisia linnakartanoita, joista monet on tunnettuja viinimerkeistään: Château d'Armailhac, Château Clerc-Milon, Château Duhart-Milon-Rothschild, Château Grand-Puy-Ducasse, Château Grand-Puy-Lacoste, Château Haut-Bages-Liberal, Château Haut-Batailley, Château Lafite Rothschild, Château Latour, Château Lynch-Bages, Château Mouton Rothschild, Château Pedesclaux, Château Pichon Longueville Baron, Château Pichon Longueville Comtesse de Lalande ja Château Pontet-Canet.
Aiheesta muualla

Kuvia tai muita tiedostoja aiheesta Pauillac Wikimedia Commonsissa
Pavel Benc

| Mitalit> Maa:   Tšekkoslovakia.Miesten hiihto. Olympialaiset  | Mitalit> Maa:   Tšekkoslovakia.Miesten hiihto. Olympialaiset  | Mitalit> Maa:   Tšekkoslovakia.Miesten hiihto. Olympialaiset  | Maa:   Tšekkoslovakia> Miesten hiihto. |
| --- | --- | --- | --- |
|  Pronssia | Calgary 1988 | 4×10 km viesti |  |
Pavel Benc (s. 10. heinäkuuta 1963) on entinen tšekkiläinen maastohiihtäjä, joka aktiiviurallaan edusti Tšekkoslovakiaa ja Tšekkiä.
Benc hiihti kolmannen osuuden Tšekkoslovakian joukkueessa, joka sijoittui kolmanneksi Calgaryn olympialaisissa 1988 Ruotsin ja Neuvostoliiton jälkeen. Joukkueessa hiihtivät hänen lisäkseen Radim Nyč, Václav Korunka ja Ladislav Švanda.
Benc sijoittui MM-kilpailujen 50 kilometrillä viidenneksi Val di Fiemmessä 1991, seitsemänneksi Falunissa 1993 sekä neljänneksitoista Thunder Bayssa 1995. Maailmancupin osakilpailussa hän oli parhaimmillaan neljäs.
Pavel Beljajev

| Pavel Ivanovitš Beljajev> Павел Иванович Беляев |
| --- | --- |

Henkilötiedot
Syntynyt: 26. kesäkuuta 1925 Tšelištševo, Vologdan alue, Venäjän SFNT,  Neuvostoliitto
Kuollut: 10. tammikuuta 1970 (44 vuotta)
Kansalaisuus:   Neuvostoliitto
Ura
Tyyppi:  Avaruuslennolle osallistuja
 Nimikirjoitus
Lennot

 :  Voshod 2
 
Pavel Ivanovitš Beljajev (ven. Па́вел Ива́нович Беля́ев; 26. kesäkuuta 1925 – 10. tammikuuta 1970) oli toinen Voshod 2 -lennolle vuonna 1965 osallistuneista kosmonauteista. Beljajev ei kuitenkaan osallistunut Aleksei Leonovin kanssa historian ensimmäiselle avaruuskävelylle.
Beljajev syntyi Vologdan alueella Venäjän SFNT:ssä. Hän oli kansallisuudeltaan venäläinen. Hän liittyi NKP:n jäseneksi vuonna 1949. Hänelle myönnettiin muun muassa Neuvostoliiton sankarin arvonimi.
Beljajeville tehtiin kohtalokkain seurauksin vatsahaavaleikkaus, sillä hän sairastui peritoniittiin ja kuoli vain 44-vuotiaana. Hänet on haudattu Novodevitšin nunnaluostariin Moskovaan.
Pavel Akselrod

Pavel Akselrod.
Pavel Borisovitš Akselrod (myös Axelrod, ven. Па́вел Бори́сович Аксельро́д; 25. elokuuta (J: 12. elokuuta) 1850 Tšernigovin läänin Mglinin kihlakunnan Potšep – 16. huhtikuuta 1928 Berliini) oli venäläinen narodnikki ja myöhemmin yksi menševikkien johtajista.
Pavel Akselrod syntyi juutalaisen krouvarin perheeseen. Hän opiskeli Kiovan yliopistossa ja osallistui narodnikkikerhojen toimintaan. Vuosina 1874–1879 hän asui Berliinissä ja Genevessä.
Vuodesta 1879 lähtien Akselrod toimi Tšornyi peredel -järjestön johdossa Pietarissa. Vuonna 1881 hän muutti Sveitsiin, jossa hän osallistui sosiaalidemokraattisen Työn vapautus -ryhmän perustamiseen. Vuodesta 1900 lähtien hän työskenteli Iskra ja Zarja -lehtien toimittajana. Venäjän sosiaalidemokraattisen työväenpuolueen toisessa edustajainkokouksessa hänestä tuli puolueen vähemmistösiiven (menševikkien) johtaja.
Helmikuun vallankumouksen jälkeen Akselrod palasi Venäjälle, jossa hänet valittiin Pietarin neuvostoon ja menševikkipuolueen keskuskomitean puheenjohtajaksi. Lokakuun vallankumouksen jälkeen hän siirtyi ulkomaille, missä hän toimi yhtenä toisen internationaalin johtajista.
Paukkajan työväentalo Kalliola

| Paukkajan työväentalo Kalliola |
| --- | --- |
Sijainti:  Eno, Joensuu
Valmistumisvuosi:  1930
Rakennuttaja:  Paukkajan Sosialidemokraattinen Työväenyhdistys
Runkorakenne:  hirsi
Julkisivumateriaali:  lauta
Kerrosala:  168 m²
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Paukkajan työväentalo Kalliola oli entisen Enon kunnan haja-asutusalueella sijainnut työväentalo. Talon nykyisestä tilanteesta ei ole tietoa.
Historiaa

Paukkajan sosialidemokraattinen työväenyhdistys rakennutti talon vuonna 1930. Talo sijaitsi 3 500 m²:n tontilla. Talon pinta-ala oli 168 m², ja siinä oli juhlasali, keittiö ja asunto. Talo oli hirsirunkoinen ja lautavuorattu. Talo ei ollut kunnallistekniikan piirissä. Talo oli yhdistyksen omassa käytössä.
Omega Supreme

| Omega Supreme |
| --- | --- |
 Omega Supreme Dreamwaven The Transformers-sarjakuvassa
Ensiesiintyminen:  The Transformers (1985)
Henkilötiedot
Koko nimi:  Omega Supreme
Asema:  Vartija
Ryhmäsidokset:  Autobotit
Sukupuoli:  Mies
Muuntautumismuodot:  Avaruusraketti Juna
Näyttelijä(t):  Jack Angel (1985–1986) Scott McNeil (2004–2005) Kevin Michael Richardson (2008) Phil LaMarr (2009) Fred Tatasciore (2010)
Omega Supreme on Transformers-universumissa esiintyvä Autobotti. Hasbron luoma hahmo esiintyi ensimmäisen kerran vuonna 1985 The Transformers -animaatiosarjassa. Omega Supreme on valtavan kokoinen viisas taistelija, jonka tehtävä on kaiken Autoboteille tärkeän puolustaminen.
Televisiosarjat > The Transformers

Omega Supreme on äärimmäisen voimakas taistelija, joka erottuu joukosta urheutensa ansiosta. Hän voi muuntautua yhtäaikaa kahteen muotoon: tankiksi, jossa on lasertykki ja laukaisualustalla varustetuksi raketiksi. Omega Supreme kestää kaikki räjähteet, jotka eivät ole ydinräjähteitä.
Hän oli yksi Cybetronin vartijaroboteista, joka oli rakennettu suojelemaan Kristallikaupunkia. Contructiconit olivat alun perin Omega Supremen kavereita, mutta Megatron ohjelmoi ne uudestaan ja ne liittyivät Decepticoneihin. Constructiconit tuhosivat Kristallikaupungin, ja siitä lähtien Omega Supreme on kantanut asiasta kaunaa. Omega Supreme saapuu Maahan sarjan toisella tuotantokaudella. Omega Supreme pelastaa San Franciscon tuholta, vaikka oli ensin taistelemassa Devastatorin kanssa eräällä asteroidilla. Optimus Prime saa puhuttua järkeä Omegalle, että on tärkeämpiäkin asioita, kuin kostaa Constructiconeille.
Televisiosarjat > Transformers: Energon

Omega Supreme muuttuu junaksi, ja voi yhdistyä Optimus Primen kanssa Optimus Supremeksi. Optimus Supreme -tilassa Optimus nujertaa Galvatronin ja Unicronin.
Televisiosarjat > Transformers: Animated

Omega Supreme oli Projekti Omegan prototyyppi neljä miljoonaa vuotta sitten. Sen ja muiden Supreme-vartijarobottien tarkoitus oli suojella Autobotteja ja tarvittaessa uhrata itsensä. Tiedustelija Arcee kantoi Omega Supremen aktivoimiseen tarvittavia koodeja ja hänen tehtävänsä oli myös tulla toimimaan Omega Supremen mentoribottina. Arceen menetettyä muistinsa, Ratchet palkattiin korjaamaan Arceen muisti, mutta koodit siirtyivätkin korjausten aikana Ratchetille, jonka myötä Ultra Magnus antoi hänelle tehtäväkseen toimia Omega Supremen mentoribottina Arceen sijasta.
Kahden miljoonan vuoden kuluttua Omega Supreme vaurioitui voitokkaassa sodassa Decepticoneja vastaan. Sittemmin häntä käytettiin tavallisena avaruusaluksena, jonka Ultra Magnus myöhemmin luovutti Optimus Primen omistukseen. Sarjan toisen tuotantokauden lopussa Ratchet elvytti yhdessä Sarin kanssa Omega Supremen Ikikipinän palasilla. He riensivät auttamaan Optimus Primea ja muita Autobotteja, jotka yrittivät estää Megatronia siirtymästä Cybertronille. Omega Supreme lopulta uhrasi itsensä pelastaakseen autobotit joutumasta tuntemattomille teille avaruudessa. Kolmannella kaudella Megatron ja Starcreamin pää löytävät poissa kytkennästä olevan Omega Supremen ja murtautuvat sen sisälle. Se kuitenkin herää tunkeilijahälytyksen myötä ja on tuhota Megatronin, joka onnistuu kuitenkin manipuloimaan Omega Supremea viemään hänet Cybertronille. Sen sijaan erään hyökkäyksen päätteeksi Omega teleporttaa heidät turvaan, kunnes Megatron saa Starcreamin pään avulla hallintaansa Omega Supremen ja hyökkää Maahan tuhoamaan Optimus Primen ja muut Autobotit. Autobotit onnistuvat kuitenkin Bumblebeen ja Bulkheadin avulla estämään Megatronia ja Starcreamia hallitsemasta Omega Supremea, kun he antavat Optimus Primen laittaa plasmadynaamisen trusterin, joka ilman lisäosia teleporttaa materiaalin ympäri avaruutta ilman tarkempaa päämäärää.
Sarjakuvat > The Transformers

Marvelin sarjakuvassa Omega Supreme on Autobotti Grapplen rakentama "viimeinen puolustus" Arkki-aluksen suojelemiseksi. Ensitöikseen Omega tuhoaa Starscremin, Thundercrackerin, Skywarpin, Frenzyn, Rumblen ja Buzzsawin. Megatron ja Laserbeak onnistuvat pakenemaan Omega Supremen käsittelystä.
Hahmoa näytelleet

| 0 | 1 | 2 | 3 |
| --- | --- | --- | --- |
| Vuodet | Näyttelijä | Sarja | Konsolipelit |
| 1985–1986 | Jack Angel | The Transformers |  |
| 2004–2005 | Scott McNeil | Transformers: Energon |  |
| 2008 | Kevin Michael Richardson | Transformers: Animated |  |
| 2009 | Phil LaMarr | Transformers: Animated |  |
| 2010 | Fred Tatasciore |  | Transformers: War for Cybertron |
Aiheesta muualla

Lisätietoa Omega Supremesta TFWIKI.Netissä, Transformers-aiheisesta wikiassa
Transformers
Olympia (Washington)

| Olympia |
| --- | --- |

 Koordinaatit: 47°2′33″N, 122°53′35″W 
Valtio:  Yhdysvallat
Osavaltio:  Washington
Piirikunta:  Thurston
Hallinto:  
 – Pormestari:  Cheryl Selby
Pinta-ala:  
 – Kokonaispinta-ala:  48 km²
 – Josta vettä:  4,7 km² 
Korkeus:  29 m
Väkiluku (2010):  46 478
 – Väestötiheys:  885,7 as./km²
Aikavyöhyke:  PST (UTC-8)
 
 http://www.olympiawa.gov/ 
Infobox OKVirheellinen NIMI-arvo: 
Venesatama Olympiassa (Washingtonissa)
Washingtonin osavaltion hallintorakennus
Olympia on Luoteis-Yhdysvalloissa sijaitsevan Washingtonin osavaltion pääkaupunki. Sen pinta-ala on 48 neliökilometriä (vettä 4,7 km²) ja väkiluku 46 478 (2010). Vuoteen 2015 mennessä väestön arvioitiin lisääntyneen noin 50 000:een. Asukkaista 85 prosenttia on valkoisia, kuusi prosenttia aasialaisia ja neljä prosenttia latinoja. Olympia on perustettu vuonna 1850.
Maantiede

Olympia sijaitsee Deschutes-joen suulla Capitol-järven rannalla, Pugetinsalmen eteläpäässä, noin 50 km lounaaseen Tacomasta.
Kaupunkiin on iskenyt merkittävä maanjäristys vuosina 1949 ja 2001.
Ystävyyskaupungit

Katō, Japani
Samarkand, Uzbekistan
Aiheesta muualla

Kuvia tai muita tiedostoja aiheesta Olympia (Washington) Wikimedia Commonsissa